KOLBOTN: Da hun gikk på vekta i sommer fant Anine Thon Kolstad (29) fra Hellerasten ut at hun måtte gjøre noe. Resultatet ble ny sveis med sporty farge!

– Jeg har jo alltid hatt litt jojo-vekt, men da jeg så at nåla pekte på 105 kilo tenkte jeg nå er det nok. Det var på tide med en drastisk endring. Slankekurer har aldri hatt noen varig effekt på meg så svaret ble en tur til frisøren, forteller Kolbotn-jenta til Nieuhetene.

Lei av å se kiloene krype oppover gikk Anine Thon Kolstad ned til Kolbotn sentrum, spaserte rett forbi Elixia Kolbotn og tok en drop-in time hos Fellini frisør.

– Cut’en er en slags Unni Wilhelmsen-playmo-figur. Jeg elsker den. Og fargen er så.. ..så knæsj, utbryter Thon Kolstad.

– Cut’en er en slags Unni Wilhelmsen-playmo-figur. Jeg elsker den.

Forberedt på ulike reaksjoner

Anine er forberedt på at vennene hennes sannsynligvis kommer til å dele seg i tre fraksjoner.

– Noen kommer til å kalle den «sporty», andre kommer til å si «you go girl!», og så har vi nok en del som kommer til å kalle den.. knæsj!

Mannegruppa Ottar var torsdag kveld ikke tilgjengelig for en kommentar.